**Vis împlinit**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În seara-n care te-am zărit,

Un aer cu miresme noi

Urca spre cerul dintre ploi,

De-albastrul său ademenit.

Se-ntuneca, deja, iar eu,

Simțeam în el parfum de flori

Plutind spre norii călători

Odată cu suspinul meu.

L-ai auzit și te-ai oprit,

Iar ochii tăi mi-au spus ceva

Prin strălucirea ce-a șoptit:

Te recunosc, iubirea mea,

Aștept demult sosirea ta,

Și, iată: visul s-a-mplinit.